ដំណាក់កាលត្រៀម៖ ការចាប់​ផ្តើម ចូលរៀនដោយមានទំនុកចិត្ត

គោលការណ៍ណែនាំដើម្បីជួយដល់គ្រួសារក្នុងការ បំពេញរបាយការណ៏ស្តីអំពីការសិក្សាត្រៀម   
និងការរីកចម្រើន *Transition Learning and Development Statement*

# ហេតុអ្វីបានជាការចាប់ផ្តើមចូលរៀនដោយមានទំនុកចិត្ត មានសារៈសំខាន់?

ការចាប់ផ្តើមចូលរៀនដោយមានទំនុកចិត្ត នាំឱ្យមានលទ្ធផលរៀនសូត្រ និងសុខុមាលភាពល្អប្រសើរសម្រាប់កូនរបស់លោកអ្នក ទាំងអំឡុងពេល ដំណាក់កាលត្រៀម និងបន្ទាប់ពីនេះ។ ការធានាពីដំណាក់កាលត្រៀមដ៏មាន ប្រសិទ្ធភាព ហើយមានទំនុកចិត្ត នឹងគាំទ្រផងដែរដល់និរន្តភាពនៃការរៀន សូត្រ និងការរីកចម្រើនរបស់កូនលោកអ្នកផងដែរ។ ការផ្តោតសារៈសំខាន់ទៅ លើនិរន្តភាពនៃការរៀនសូត្រទទួលស្គាល់ថា ការបង្វឹកហាត់ទំនុកបំរុងបន្តែម ទៅលើបទពិសោធន៍ពីមុន និងបច្ចុប្បន្នរបស់កូនលោកអ្នក នឹងជួយពួកគេឱ្យ មានអារម្មណ៍សុវត្ថិភាព មានទំនុកចិត្ត និងមានទំនាក់ទំនងជាមួយមនុស្ស ទីកន្លែង ព្រឹត្តិការណ៍ ការបង្កើតទម្លាប់ និងការយល់ដឹងនានា។ ការចាប់ផ្តើម ចូលរៀនដោយមានទំនុកចិត្ត មានទំនាក់ទំនងផ្ទាល់ជាមួយនឹងការលើកកម្ពស់ ស្មារតីតស៊ូក្នុងចំណោមយុវជន។

# តើអ្វីទៅជារបាយការណ៏ស្តីអំពីការសិក្សាត្រៀម និងការរីកចម្រើន *Transition Learning and Development Statement*?

សេវាអប់រំកុមារវ័យតូច សាលា និងសេវាថែទាំក្រៅម៉ោងសាលា (OSHC) និងក្រុមគ្រួសារ គ្រប់គ្នាគឺជាដៃគូក្នុងការបណ្តុះស្មារតីរៀនសូត្រ និងសុខុមាល ភាពរបស់កុមារ។ ដើម្បីបង្កលក្ខណៈកាន់តែងាយស្រួលក្នុងការចែករំលែក ព័ត៌មានរវាងសេវាកម្ម​ សាលា និងក្រុមគ្រួសារនីមួយៗ Transition Learning and Development Statement (របាយការណ៏ស្តីអំពី ការសិក្សាត្រៀម និងការរីកចម្រើន) នឹងត្រូវបានសរសេរដោយសេវាអប់រំកុមារ វ័យតូចសម្រាប់កុមារទាំងអស់ ខណៈពេលពួកគេនឹងចូលសាលារៀន។

របាយការណ៏ស្តីអំពីការសិក្សាត្រៀម ចែករំលែកព័ត៌មានអំពីការរៀនសូត្រ ការរីកចម្រើន និងសុខុមាលភាពរបស់កូនលោកអ្នក ក្នុងចំណោមបណ្តាសេវា អប់រំកុមារវ័យតូច និងសាលា។ របាយការណ៏ស្តីអំពីការសិក្សាត្រៀមសង្ខេបពី ចំណង់ចំណូលចិត្ត ជំនាញ និងសមត្ថភាពរបស់កូនលោកអ្នក ហើយកំណត់ វិធីសាស្រ្តនីមួយៗ និងយុទ្ធសាស្រ្តបង្រៀនដើម្បីគាំទ្រកូនរបស់លោកអ្នកក្នុង ដំណើរការសិក្សារបស់ពួកគេ។

របាយការណ៏ស្តីអំពីការសិក្សាត្រៀម អាចជួយលោកអ្នកស្វែងយល់ គាំទ្រ ប្រាស្រ័យទាក់ទងអំពី និងគាំទ្រដល់ការរៀ​នសូត្ររបស់កូនលោកអ្នក ខណៈ ពេលដែលពួកគេឆ្លងកាត់ដំណាក់កាលត្រៀមចូលរៀន។ ព័ត៌មាននៅក្នុងរបាយ ការណ៏ស្តីអំពីការសិក្សាត្រៀម ជួយធ្វើឱ្យគ្រូថ្នាក់ត្រៀមយល់ស្គាល់ពីកូនរបស់ លោកអ្នក និងរៀបចំគម្រោងកម្មវិធីសិក្សា និងបង្រៀនឱ្យសមស្រប។ ប្រសិនបើ លោកអ្នកមានគម្រោងរៀបចំកូនរបស់លោកអ្នកឱ្យចូល OSHC របាយការណ៏ ស្តីអំពីការសិក្សាត្រៀម ក៏អាចជួយអ្នកអប់រំ OSHC រៀបចំផែនការសម្រាប់ការ ចូលរួមរបស់កូនលោកអ្នកផងដែរនៅក្នុងសេវា OSHC និងគាំទ្រដល់និរន្តភាព រវាងបរិបទផ្សេងៗ។

របាយការណ៏ស្តីអំពីការសិក្សាត្រៀម មានផ្ទុកនូវព័ត៌មានផ្ទាល់ខ្លួនមួយចំនួន រួមមានឈ្មោះរបស់កូនលោកអ្នក ថ្ងៃខែឆ្នាំកំណើត និងរូបថត ព្រមទាំងឈ្មោះ និងព័ត៌មានទំនាក់ទំនងលម្អិតរបស់លោកអ្នក។ វាក៏អាចដាក់ឈ្មោះ និង ព័ត៌មានទំនាក់ទំនងលម្អិតរបស់អ្នកជំនាញផ្នែកអប់រំកុមារវ័យក្មេងផ្សេងទៀត ផងដែរ ដែលកំពុងជូយគាំទ្រកូនលោកអ្នក។

ការចូលរួមចំណែកក្នុងរបាយការណ៏ ស្តីអំពីការសិក្សាត្រៀមរបស់កូនលោកអ្នក គឺជាដំណាក់កាលមួយឈានទៅការធ្វើសកម្មភាពនានាតម្រូវដាយសាលា ដែល លោកអ្នក និងកូនរបស់លោកអ្នកអាចចូលរួមមុនពេលសាលាចាប់ផ្តើម និងក្នុង អំឡុងឆ្នាំសិក្សានេះ។

## តើខ្ញុំត្រូវបំពេញផ្នែកមួយណាក្នុងរបាយការណ៏ស្តីអំពីការសិក្សា ត្រៀម?

*ផ្នែក 1* និង *1.1* ត្រូវបំពេញដោយអ្នកអប់រំកុមារវ័យក្មេងរបស់កូនលោកអ្នក។

*ផ្នែក 1.2* អាចបំពេញដោយអ្នកអប់រំកុមារវ័យក្មេងរបស់កូន​លោក​​អ្នក ប្រសិនបើ កូនរបស់លោកអ្នកមានភាពយឺតយ៉ាវនៃការរីកលូតលាស់ ឬពិការភាព។ អ្នក ជំនាញផ្នែកអប់រំកុមារវ័យក្មេងផ្សេងទៀត ដែលជួយគាំទ្រដល់កូនរបស់លោក អ្នក ក៏អាចចូលរួមចំណែកក្នុងការបំពេញផ្នែកនេះផងដែរ។

*ផ្នែក 2: អំពីកូន* ត្រូវបំពេញដោយកូនរបស់លោកអ្នក ជាមួយមនុស្សពេញវ័យ ដែលគេស្គាល់ និងមានអារម្មណ៍ជិតដិត។ នេះអាចរាប់បញ្ចូលទាំងលោកអ្នក ឬអ្នកអប់រំកុមារវ័យក្មេងរបស់កូនលោកអ្នក។

*ផ្នែក 3: អំពីគ្រួសារ* គឺសម្រាប់លោកអ្នកបំពេញ។ វាមានសារសំខាន់ចំពោះ លោកអ្នកដែលត្រូវចូលរួមចំណែកក្នុងការផ្តល់ទស្សនៈរបស់លោកអ្នក ទៅក្នុង របាយការណ៏ស្តីអំពីការសិក្សាត្រៀមរបស់កូនលោកអ្នក។ ផ្នែកនេះមានសំណួរ ជាច្រើនសម្រាប់ជួយសួរនាំលោកអ្នក។ ការឆ្លើយសំណួរខ្លះ ឬទាំងអស់អាច ជួយគ្រូរបស់កូនលោកអ្នក និងអ្នកអប់រំ OSHC (បើអនុវត្ត) ឆ្លើយតបដោយ សមស្របទៅនឹងការរៀនសូត្រ និងការរីកចម្រើនរបស់កូនលោកអ្នក។

## តើមានអ្វីកើតឡើង បន្ទាប់ពីខ្ញុំបានបំពេញផ្នែករបស់ខ្ញុំក្នុង របាយការណ៏ស្តីអំពីការសិក្សាត្រៀម?

នៅពេលដែលលោកអ្នកបានបំពេញ*ផ្នែក 3: អំពីគ្រួសារ* សូមប្រគល់ផ្នែកនេះ ទៅឱ្យអ្នកអប់រំកុមារវ័យក្មេងរបស់កូនលោកអ្នក។ ប្រសិនបើលោកអ្នកបានជួយ កូនរបស់លោកអ្នកបំពេញ*ផ្នែក 2: អំពីកូន* សូមប្រគល់ផ្នែកនេះជាមួយផ្នែក 3។

អ្នកអប់រំកុមារវ័យក្មេងរបស់កូនលោកអ្នក នឹងចងក្រងផ្នែកទាំងអស់នៃរបាយ ការណ៏ស្តីអំពីការសិក្សាត្រៀម ហើយផ្តល់ជូនលោកអ្នកនូវសេចក្តីចម្លងដែល បានបំពេញរួចមួយច្បាប់។

អ្នកអប់រំកុមារវ័យក្មេងរបស់កូនលោកអ្នក ក៏នឹងចែករំលែកសេចក្តីចម្លងនៃ សេចក្តីអធិប្បាយអំពីដំណាក់កាលឆ្លងកាត់ពេញលេញមួយច្បាប់ ជាមួយសាលា និងសេវា OSHC របស់កូនលោកអ្នក (បើអនុវត្ត)។

ប្រសិនបើលោកអ្នកមិនប្រាកដថា កូនរបស់លោកអ្នកនឹងចូលរៀនសាលាមួយ ណាទេ អ្នកអប់រំកុមារវ័យក្មេងរបស់កូនលោកអ្នកនឹងផ្តល់ជូនលោកអ្នកនូវច្បាប់ ចម្លងទីពីរនៃរបាយការណ៏ស្តីអំពីការសិក្សាត្រៀមដើម្បីឱ្យលោកអ្នកអាចផ្តល់ ច្បាប់ចម្លងនោះទៅឱ្យសាលារបស់កូនលោកអ្នក នៅពេលលោកអ្នកចុះឈ្មោះ កូនចូលរៀន។

ប្រសិនបើមិនបានប្រគល់ជូន *ផ្នែក 3: អំពីគ្រួសារ* ទៅអ្នកផ្តល់សេវាកម្មទេ អ្នកអប់រំកុមារវ័យក្មេងរបស់កូនលោកអ្នក នឹងចែករំលែកផ្នែកដែលបានបំពេញ រួចហើយជាមួយសាលារបស់កូនលោកអ្នក និងសេវា OSHC (បើអនុវត្ត) និងផ្តល់ជូនលោកអ្នកនូវច្បាប់ចម្លងនៃព័ត៌មានដែលបានចែករំលែក សម្រាប់ ឱ្យលោកអ្នករក្សាទុក។

ការស្រាវជ្រាវ និងមតិយោបល់ពីសាលារៀនបានបង្ហាញឱ្យដឹងថា ការចែករំលែក ព័ត៌មាននេះ ជួយគាំទ្រដល់ដំណាក់កាលត្រៀមមុនចូលសាលារៀនដោយជោគ ជ័យ។ ទោះជាយ៉ាងណាក្តី ប្រសិនបើលោកអ្នកមិនចង់ឱ្យព័ត៌មានពាក់ព័ន្ធណា មួយអំពីកូនរបស់លោកអ្នក ចែករំលែកជាមួយសាលារបស់កូនលោកអ្នកទេ សូមពិភាក្សាអំពីបញ្ហានេះ ជាមួយអ្នកអប់រំកុមារវ័យក្មេងរបស់កូន​លោកអ្នក។

# សម្រាប់ព័ត៌មានបន្ថែម

សូមបើកចូលវ៉ិបសាយ [www.education.vic.gov.au/transitiontoschool](http://www.education.vic.gov.au/transitiontoschool)

ឯកសារនេះត្រូវបានបកប្រែចេញជាភាសាសហគមន៍មួយចំនួន ដែលអាចទទួលយកបានពីវ៉ិបសាយ [www.education.vic.gov.au/transitiontoschool](http://www.education.vic.gov.au/transitiontoschool)។